Η **Ένωση Νέων Αγίας Ζώνης Λεμεσού** (ή η **ΕΝΑΖ**) ήταν κυπριακή ποδοσφαιρική ομάδα με έδρα τη συνοικία Αγίας Ζώνης του Δήμου Λεμεσού. Έδρα της ομάδας ήταν το Στάδιο ΓΣΟ. Είχε συμμετάσχει 3 φορές στο πρωτάθλημα Γ΄ κατηγορίας.

Ιστορία
-------

Η ΕΝΑΖ εντάχθηκε στην Κυπριακή Ομοσπονδία Ποδοσφαίρου (ΚΟΠ) το 1970 ως ομάδα Γ΄ κατηγορίας. Η πρώτη της συμμετοχή στο πρωτάθλημα ήταν την περίοδο 1970-71. Η ΕΝΑΖ τερμάτισε στην τελευταία θέση ωστόσο παρέμεινε στην κατηγορία αφού δεν ίσχυσε ο υποβιβασμός. Την περίοδο 1971-72 τερμάτισε στην ένατη θέση.

Την περίοδο 1972-73 η ΕΝΑΖ τερμάτισε στην πέμπτη θέση. Ωστόσο, ο τελευταίος αγώνας του πρωταθλήματος έγινε η αιτία να διαγραφεί η ομάδα από την ΚΟΠ. Αντίπαλος της ΕΝΑΖ ήταν ο Σωτήριος Πελενδρίου. Ο αγώνας είχε αναβληθεί λόγω ακαταλληλότητας του σταδίου ΓΣΟ. Οι άλλες ομάδες είχαν ολοκληρώσει τις υποχρεώσεις τους στο πρωτάθλημα. Ο Σωτήριος ήταν στην τελευταία θέση που οδηγούσε σε υποβιβασμό. Στην ομάδα αυτή δεν αρκούσε απλά η νίκη για να αποφύγει τον υποβιβασμό, αλλά χρειαζόταν νίκη με σκορ τουλάχιστον 16-0. Τελικά κέρδισε 17-0. Ο Αχιλλέας Καϊμακλίου, ο οποίος υποβιβαζόταν μετά από το αποτέλεσμα αυτό, διαμαρτυρήθηκε στον Κυπριακό Οργανισμό Αθλητισμού και στην Κυπριακή Ομοσπονδία Ποδοσφαίρου. Η Δικαστική Επιτροπή της ΚΟΠ εξέτασε το γεγονός και θεώρησε ότι το αποτέλεσμα ήταν προσυμφωνημένο και προχώρησε σε παντοτινή διαγραφή των δύο ομάδων από την ομοσπονδία.

Η ομάδα είχε μία συμμετοχή στο κύπελλο Κύπρου την περίοδο 1972-73. Στον προκριματικό γύρο απέκλεισε τον Ηρακλή Γερολάκκου με εκτός έδρας νίκη με 0-1. Στον Α΄ γύρο απέκλεισε τον Ερμή Αραδίππου και πάλι με εκτός έδρας νίκη με 0-1. Στο Β΄ γύρο αποκλείστηκε από τον Άρη Λεμεσού με ήττα 3-0. Επιπλέον, συμμετείχε στο Κύπελλο Παλιγγενεσίας το 1971 όπου αποκλείστηκε από τον Απόλλωνα στην Α΄ φάση με ήττα 2-0.


Η πορεία της ΕΝΑΖ στις διοργανώσεις της ΚΟΠ.| Περίοδος | Πρωτάθλημα | Κύπελλο |
| --- | --- | --- |
| Κατηγορία | Θέση | Ομάδες | Αγώνες | Νίκες | Ισοπαλίες | Ήττες | Τέρματα | Βαθμοί | Διοργάνωση | Φάση |
| Υπέρ | Κατά |
| 1970-71 | Γ΄ | **12** | 12 | 22 | 1 | 7 | 14 | 19 | 50 | **9** | Κύπελλο Κύπρου | Δεν είχε δικαίωμα συμμετοχής |
| 1971-72 | Γ΄ | **9** | 11 | 20 | 6 | 4 | 10 | 34 | 36 | **16** | Κύπελλο Κύπρου | Δεν είχε δικαίωμα συμμετοχής |
| 1972-73 | Γ΄ | **5** | 14 | 26 | 9 | 11 | 6 | 52 | 57 | **29** | Κύπελλο Κύπρου | Β΄ γύρος |
| Βαθμολογία: Νίκη=2 βαθμοί, Ισοπαλία=1 βαθμός, Ήττα=0 βαθμοί |
|

Παραπομπές
----------

1. ↑  «Νέα σωματεία στην ΚΟΠ». *Θάρρος*: σελ. 5. 1970-09-14.
2. ↑  «Ο κ. Φράγκος πρόεδρος της ΚΟΠ». *Φίλαθλος*: σελ. 6. 1970-09-14.
3. ↑  «Ο κ. Φράγκος επανεξελέγην προχθές πρόεδρος της ΚΟΠ». *Ο Φιλελεύθερος*: σελ. 6. 1970-09-15.
4. ↑  «Πρωταθλήτριες ομάδες Γ' Κατηγορίας από το 1971». *www.cfa.com.cy*. ΚΟΠ. 8 Ιουνίου 2022. Αρχειοθετήθηκε από το πρωτότυπο στις 28 Ιουνίου 2022. Ανακτήθηκε στις 28 Ιουνίου 2022.
5. 1 2  «Τελική βαθμολογία της Γ΄ κατηγορίας». *Φίλαθλος*: σελ. 4. 1971-05-24.
6. 1 2  «Γ΄ ΚΑΤΗΓΟΡΙΑ». *Αθλητική*: σελ. 8. 1972-03-20.
7. 1 2  «ΤΟ ΠΡΩΤΑΘΛΗΜΑ Β΄ ΚΑΤΗΓΟΡΙΑΣ». *Αθλητική*: σελ. 4. 1973-05-07.
8. ↑  «Ο ΣΩΤΗΡΙΟΣ ΚΑΤΕΝΙΚΗΣ ΤΗΝ ΕΝΑΖ ΜΕ 17-0!». *Αθλητική*: σελ. 6. 1973-05-07.
9. ↑  «Διαμαρτυρία του Αχιλλέα προς τον ΚΟΑ και την ΚΟΠ». *Χαραυγή*: σελ. 6. 1973-05-11.
10. ↑  ««Ορίστε να νικήσετε»». *Αθλητική*: σελ. 6. 26 Αυγούστου 1973.
11. 1 2  ΚΟΠ (Ιούνιος 2015). *Το περιοδικό της ΚΟΠ*. Λευκωσία: ΚΟΠ, σελ. 68-71. Αρχειοθετήθηκε από το πρωτότυπο στις 2015-08-31.. Ανακτήθηκε στις 2016-04-12.
12. ↑  Στεφανίδης, Γιώργος (2015-03-23). «Το Κύπελλο Παλιγγενεσίας το 1971». *Χαραυγή*: σελ. 12. Αρχειοθετήθηκε από το πρωτότυπο στις 2016-01-11. .
13. ↑  Κυριάκου, Άκης (23 Μαρτίου 2013). «Κύπελλο Παλιγγενεσίας». *www.sigmalive.com*. Αρχειοθετήθηκε από το πρωτότυπο στις 11 Ιανουαρίου 2016. Ανακτήθηκε στις 11 Ιανουαρίου 2016.
14. ↑  Γαβριηλίδης & Παπαμωυσέως 2001, σελ. 93

Δείτε επίσης
------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Ποδόσφαιρο στην Κύπρο